wickkiey/tamil-wikipedia-markdown huggingface dataset:
# முன்னேறிய வகுப்பினர்

**முன்னேறிய சாதி** (*forward caste*), **முன்னேறிய வகுப்பு**, **முன்னேறிய சமூகம்**, அல்லது **பொது வகுப்பு**) என்பது எந்த ஒரு சீர்திருத்தச் செயலாக்கத் திட்டங்களிலும் இடம் பெறாத மக்கள் குழுக்களைக் குறிப்பதற்கு என்று இந்தியாவில் பயன்படும் சொல் ஆகும். இத்திட்டங்கள் இட ஒதுக்கீட்டின் கீழ் அமைகின்றன. முன்னேறிய வகுப்பினர் இந்திய மக்கள் தொகையில் 10 முதல் 18 விழுக்காடு வரை உள்ளனர்.  
முன்னேறிய வகுப்பினரில் பொருளாதாரத்தில் நலிந்தவர்களுக்கு இந்திய அரசின் கல்வி மற்றும் வேலை வாய்ப்புகளில் 10% இட ஒதுக்கீடு வழங்கப்படுகிறது.
# புரோமின் சோதனை

**புரோமின் சோதனை** *(Bromine test)* என்பது கரிம வேதியியலில் நிறைவுறாப் பண்பு அதாவது கார்பன் கார்பன் இரட்டைப் பிணைப்பு அல்லது முப்பினைப்பு மற்றும் பீனால்கள் ஆகியவற்றின் இருப்பைக் கண்டறிய உதவும் ஒரு சோதனையாகும்.  

சோதிக்கப்பட வேண்டிய மாதிரி உப்பு, இருகுளோரோமீத்தேன் அல்லது கார்பன் நாற்குளோரைடு போன்ற கரிமக் கரைப்பானில் உள்ள தனிமநிலை புரோமினுடன் சேர்த்து சூடுபடுத்தப்படுகிறது. இவ்வினையில் புரோமினுடைய ஆழ்ந்த பழுப்புநிறம் மறைந்து போனால் அம்மாதிரி உப்பு அநேகமாக ஒரு இரட்டைப் பிணைப்பு அல்லது முப்பிணைப்பு அல்லது பீனால் சேர்மமாக இருக்கலாம். தொடர்ந்து வெண்மை நிறத்தில் வீழ்படிவு உருவாகுமேயானால் அது புரோமினேற்றம் அடைந்த பீனால் என்பது உறுதிப்படுகிறது. அதிகமான புரோமின் வினையில் பங்கேற்று நிறம் குறைந்த கரைசல் தோன்றினால் அது அதிகமான நிறைவுறாத்தன்மை அதாவது முப்பிணைப்பு உள்ள ஒரு சேர்மமாக இருக்கும் எனக் கருதலாம்.  

பழுப்பு நிறம் மறையவில்லை எனில் , அநேகமாக அம்மாதிரி உப்பு ஒரு ஆல்க்கீன் ஆக இருக்கலாம். ஏனெனில் ஆல்க்கீன் தனிமநிலை புரோமினுடன் வினைபுரியாது அல்லது மிக மெதுவாக வினைபுரியும். எனவே, ஆல்க்கீனின் இருப்பை உறுதிப்படுத்திக் கொள்ள அடுத்ததாக பொட்டாசியம் பெர்மாங்கனேட்டு சோதனை மேற்கொள்ளப்படுகிறது. அளவறி பகுப்பாய்வு முறையில் அயோடின் மதிப்பு கண்டறிவதன் மூலமாகவும் நிறைவுறாப் பண்பை உறுதிப்படுத்தமுடியும்.  

புரோமின் சோதனை ஒரு எளிய பண்பறி பகுப்பாய்வு சோதனையாகும். தெரியாத சேர்மங்கள் மற்றும் கட்டமைப்புத் தோற்றங்கள் ஆகியனவற்றை கண்டறிந்து உறுதிப்படுத்திக் கொள்ள, அணுக்கரு காந்த ஒத்ததிர்வு மற்றும் அகச்சிவப்பு நிறமாலையியல் போன்ற நவீன சோதனை முறைகள் தற்காலத்தில் பயன்படுத்தப்படுகின்றன.
# அமெரிக்க மருத்துவ இயற்பியலாளர் சங்கம்


**அமெரிக்க மருத்துவ இயற்பியலாளர் சங்கம்** (AApM- American association of physicist in medicine) என்பது அறிவியல் மற்றும் தொழில்துறை சார்ந்த ஒருஅமைப்பாகும். இச்சங்கம் 1958ல் தொடங்கப்பட்டது. 8000 உறுப்பினர்களைக் கொண்டது. மருத்துவத் துறையில் இதன் உறுப்பினர்கள் பொதுவாக கதிர்வீச்சின் செயல்பாடுகள், கதிர்படம் எடுத்தல், கதிர்மருத்துவம், துல்லியமாக கதிர்வீச்சினைக் கையாள்வது, பதுகாப்பாகச் செயல்படுவது முதலியவற்றைக் கண்காணிக்கிறார்கள். மருத்துவத்தின் பலதுறைகளிலும் அவர்களின் பங்களிப்புள்ளது. மருத்துவத்திற்கும் தொழில்நுட்பனர்களுக்கும் இடையே ஒரு பாலமாக உள்ளனர். துறைசார்ந்த கல்வியிலும் ஆராய்ச்சியிலும் ஈடுபாடுடையவர்கள். நோயாளியின் பாதுகாப்பு இவர்களின் முக்கிய பணியாகும். பன்னாட்டு மருத்துவ இயற்பியலாளர் அமைப்பின் (IOMP) உறுப்பு நாடாகவும் உள்ளது.  

மருத்துவ இயற்பியல் பற்றிய அறிவைப் பரப்புவதில் முக்கிய பங்கினை வகிக்கிறது. மருத்துவ இயற்பியல் சஞ்சிகை இவர்களால் வெளியிடப்படுகிறது. அமெரிக்க மருத்துவ இயற்பியல் கல்லூரி (American college of medical physics- ACMP ) பட்டம் வழங்குகிறது. இப்பட்டம் இல்லாமல் அமெரிக்காவில் மருத்துவ இயற்பியலாளராக பணியில் சேரமுடியாது.
# கெல்லிங்கின் சோதனை

**கெல்லிங்கின் சோதனை** (*Kelling's test*) என்பது இரைப்பை நீரில் லாக்டிக் அமிலத்தின் இருப்பைக் கண்டறிய உதவும் ஒரு சோதனையாகும்.  

## செயல்முறை
இரண்டு சொட்டுகள் இரும்பு(III) குளோரைடை வாலை வடிநீருடன் சேர்த்து ஒரு சோதனைக் குழாயில் எடுத்துக் கொள்ளப்படுகிறது. கரைசலை நன்றாகக் கலந்து இரண்டு பகுதிகளாகப் பிரித்துக் கொள்ள வேண்டும். ஒரு மில்லிலிட்டர் இரைப்பை நீரை ஒரு சோதனைக் குழாயிலும், அதே அளவு வாலை வடிநீரை ஒரு கட்டுப்படுத்தியாக மற்றொரு சோதனைக் குழாயிலும் எடுத்துக் கொள்ள வேண்டும். இரைப்பை நீர் உள்ள சோதனைக் குழாயில் லாக்டிக் அமிலம் இருந்தால் பெர்ரிக் லாக்டேட் உருவாகி கரைசல் மஞ்சள் நிறமாகிறது .
# பாராபசார்



**பாராபசார்** *(Barabazar)* என்பது இந்தியாவின் மேற்கு வங்காளம் மாநிலத்தில் உள்ள புருலியா மாவட்டத்தில் அமைந்துள்ள ஒரு கணக்கெடுப்பில் உள்ள ஊர் ஆகும்.  

## புவியியல் அமைப்பு

23.36° வடக்கு 86.65° கிழக்கு என்ற அடையாள ஆள்கூறுகளில் பாராபசார் நகரம் பரவியுள்ளது. சோட்டா நாக்பூர் பீடபூமியில் தாழ்ந்த படிநிலையை இந்நகரம் உருவாக்குகிறது. பொது சூழ்நிலையில் பார்ப்பதற்கு இந்நிலப்பகுதியில் சிதறிய மலைகள். காணப்படுவது போல உள்ளது.  

## மக்கள் தொகையியல்

இந்திய நாட்டின் 2001 ஆம் ஆண்டு மக்கள் தொகைக் கணக்கெடுப்பின்படி பாராபசார் நகரத்தின் மொத்த மக்கள் தொகை 7,5729 ஆகும் இம்மக்கள் தொகையில் 53% பேர் ஆண்கள் மற்றும் 47% பேர் பெண்கள் ஆவர். இம்மக்கள் தொகையில் கல்வியறிவு சதவீதம் 67% ஆகும். இது நாட்டின் தேசிய கல்வியறிவு சதவீதமான 59.5% என்பதைவிட அதிகமாகும். மக்கள் தொகையில் ஆண்களில் 59 சதவீதத்தினர் கல்வியறிவு பெற்றவர்களாகவும் பெண்களில் 41 சதவீதம் பேர் கல்வியறிவு பெற்றவர்களாகவும் உள்ளனர். ஆறுவயதிற்குக் குறைவான சிறுவர்கள் 13% அளவில் உள்ளனர்.  

## கலாச்சாரம்

பாரா பசார் நகரத்திற்கு அருகே பாக்பிராவில் சமணர்களின் கோவில்கள் பதினாறு எஞ்சியுள்ளன. இவற்றில் சில கோயில்கள் மற்றும் படங்கள் சுமார் 2,000 ஆண்டுகளுக்கு முற்பட்டவையாகும் . இந்நகரின் வடமேற்கு முனையில் பரிசுத்த நாசரேத்தின் ஆர்மேனியன் தேவாலயம் அமைந்துள்ளது மற்றும் கொல்கத்தா பகுதியில் அமைந்துள்ள மூன்று ஆர்மேனியன் கிரித்துவ தேவாலயங்களில் இதுவும் ஒன்றாகும்.  

## கல்வி

பாராபாகும் மேல்நிலைப் பள்ளி, பாராபசார் மேல்நிலைப் பள்ளி மற்றும் பாராபசார் மகளிர் உயர்நிலைப் பள்ளி ஆகிய இரண்டு கல்வி நிலையங்கள் பாராபசார் நகரில் அமைந்துள்ளன. பாராபசார் பிக்ராம் துடு நினைவு கல்லூரி என்ற ஒரே ஒரு கல்லூரி மட்டுமே இங்கு உள்ளது.
# பதேகாட் சாகிப் மாவட்டம்



**பதேகாட் சாகிப் மாவட்டம்** (Fatehgarh Sahib district) வடமேற்கு இந்தியாவின் பஞ்சாப் மாநிலத்தின் 22 மாவட்டங்களில் ஒன்றாகும். இம்மாவட்டத் தலைமையிட நகரம் பதேகாட் சாகிப் ஆகும்.  

பஞ்சாப் மாநிலத்தின் குறைவான மக்கள் தொகை கொண்ட பர்னாலா மாவட்டத்திற்கு அடுத்து இரண்டாவதாக பதேகாட் சாகிப் மாவட்டம் உள்ளது.  

## மாவட்ட அமைவிடம்
பஞ்சாப் மாநிலத்தின் தென்கிழக்கில் அமைந்த பதேகாட் சாகிப் மாவட்டத்தின் வடகிழக்கில் ரூப்நகர் மாவட்டம், கிழக்கில் மொகாலி மாவட்டம், தென்கிழக்கில் பட்டியாலா மாவட்டம், தென்மேற்கில் சங்கரூர் மாவட்டம், வடமேற்கில் லூதியானா மாவட்டம் எல்லைகளாக உள்ளது.  

## மாவட்ட நிர்வாகம்
இம்மாவட்டம் பஸ்சி பதானா, பாதேகாட் சாகிப், அம்லோ மற்றும் கமனொன் என நான்கு வருவாய் வட்டங்களையும்; 446 கிராமங்களையும்; பஸ்சி பதானா, சிர்ஹிந்த் பதேகாட் சாகிப், அம்லோ, கோபிந்துகாட் மற்றும் கமனோன் எனும் ஐந்து நகராட்சி மன்றங்களையும்; பஸ்சி பதானா, கேரா, சர்ஹிந்த், அம்லோ மற்றும் கமனோன் என நான்கு ஊராட்சி ஒன்றியங்களையும் கொண்டுள்ளது.  

## மக்கள் தொகையியல்
2011 ஆம் ஆண்டு இந்திய மக்கள் தொகை கணக்கெடுப்பின் படி இம்மாவட்டத்தின் மொத்த மக்கள் தொகை 6,00,163 ஆக உள்ளது. நகர்புறங்களில் 30.9% மக்கள் வாழ்கின்றனர். கடந்த பத்தாண்டுகளில் (2001-2011) மக்கள் தொகை வளர்ச்சி 11.5% விகிதம் ஆக உயர்ந்துள்ளது. மக்கள் தொகையில் 3,20,795 ஆண்களும் மற்றும் 2,79,368 பெண்களும் உள்ளனர். ஆயிரம் ஆண்களுக்கு 871 பெண்கள் என்ற விகிதத்தில் பாலின விகிதம் உள்ளது. 1180 சதுர கிலோ மீட்டர் பரப்பளவு கொண்ட இம்மாவட்டத்தின் மக்கள் தொகை அடர்த்தி ஒரு சதுர கிலோ மீட்டர் பரப்பளவில் 509 மக்கள் வீதம் வாழ்கின்றனர். இம்மாவட்டத்தின் சராசரி படிப்பறிவு 79.4 % ஆக உள்ளது. மக்கள் தொகையில் பட்டியல் சமூக மக்கள் 1,92,493 ஆக உள்ளனர்.  

### சமயம்
இம்மாவட்டத்தில் சீக்கிய சமய மக்கள் தொகை 71.23% ஆகவும், இந்து சமயத்தவரின் மக்கள் தொகை 25.47% ஆகவும், இசுலாமிய சமய மக்கள் தொகை 2.80% ஆகவும், கிறித்தவ, பௌத்த, சமண சமய மக்கள் தொகை மிகக் குறைவாக உள்ளது.  

### மொழிகள்
பஞ்சாப் மாநிலத்தின் ஆட்சி மொழியான பஞ்சாபி மொழியுடன், இந்தி, உருது மற்றும் வட்டார மொழிகளும் இம்மாவட்டத்தில் பேசப்படுகிறது.
# மோகா மாவட்டம்


**மோகா மாவட்டம்** அல்லது **மொகா மாவட்டம்** (Moga district) வடமேற்கு இந்தியாவின் பஞ்சாப் மாநிலத்தின் 23 மாவட்டங்களில் ஒன்றாகும். இம்மாவட்டத் தலைமையிட நகரம் மோகா ஒரு மாநகராட்சி ஆகும்.  

இம்மாவட்ட மக்களில் 40% - 45% விழுக்காட்டினர் அமெரிக்க ஐக்கிய நாடு, கனடா மற்றும் ஐக்கிய இராச்சியங்களில் பணி புரியும் வெளிநாடு வாழ் இந்தியர்களாக உள்ளனர். இம்மாவட்ட மக்கள் மால்வா பண்பாட்டைப் பின்பற்றுபவர்கள்.  

## பஞ்சாப்பில் அமைவிடம்
மொகா மாவட்டத்தின் வடக்கில் ஜலந்தர் மாவட்டம், கிழக்கில் லூதியானா மாவட்டம், தென்கிழக்கில் பர்னாலா மாவட்டம், தெற்கில் பதிண்டா மாவட்டம், தென்மேற்கில் பரித்கோட் மாவட்டம், வடமேற்கில் பெரோஸ்பூர் மாவட்டம் எல்லைகளாக உள்லது.  

## மாவட்ட நிர்வாகம்
மொகா மாவட்டம் மொகா, பாகபுராணா, நிகில் சிங் வாலா, தரம்கோட் என நான்கு வருவாய் வட்டங்களும்; மொகா, மொகா , பாகபுராணா, நிகில் சிங் வாலா, கோட்-சே கான் (இருப்பு) தரம்கோட் என ஆறு ஊராட்சி ஒன்றியங்களும்; 318 கிராமங்களும்; பாகபுராண மற்றும் தரம் கோட் என இரண்டு நகராட்சி மன்றங்களும்; பத்னி காலன், நிகில் சிங் வாலா மற்றும் கோட்-சே கான் என மூன்று நகரப் பஞ்சாயத்துகளும்; மொகா எனும் மாநகராட்சியும் கொண்டுள்ளது.  

## அரசியல்
மொகா மாவட்டம் நிகில் சிங் வாலா (தனி), பாகபுராணா, மொகா மற்றும் தரம்கோட் என நான்கு சட்டமன்ற தொகுதிகளைக் கொண்டுள்ளது.  

## மக்கள் தொகையியல்
2011 ஆம் ஆண்டு இந்திய மக்கள் தொகை கணக்கெடுப்பின் படி இம்மாவட்டத்தின் மொத்த மக்கள் தொகை 995,746 ஆக உள்ளது. கிராமப்புறங்களில் 77.18% மக்களும்; நகரப்புறங்களில் மக்களும் 22.82% வாழ்கின்றனர். கடந்த பத்தாண்டுகளில் (2001-2011) மக்கள் தொகை வளர்ச்சி 11.28%% விகிதம் ஆக உயர்ந்துள்ளது. மக்கள் தொகையில் 525,920 ஆண்களும் மற்றும் 469,826 பெண்களும் உள்ளனர். ஆயிரம் ஆண்களுக்கு 893 பெண்கள் என்ற விகிதத்தில் பாலின விகிதம் உள்ளது. 2,242 சதுர கிலோ மீட்டர் பரப்பளவு கொண்ட இம்மாவட்டத்தின் மக்கள் தொகை அடர்த்தி ஒரு சதுர கிலோ மீட்டர் பரப்பளவில் 444 மக்கள் வீதம் வாழ்கின்றனர். இம்மாவட்டத்தின் சராசரி படிப்பறிவு 70.68% ஆகவும், ஆண்களின் படிப்பறிவு 74.44% ஆகவும், பெண்களின் படிப்பறிவு 66.48% ஆகவும் உள்ளது. ஆறு வயதிற்குட்பட்ட குழந்தைகளின் எண்ணிக்கை 107,336 ஆக உள்ளது.  

### சமயம்
இம்மாவட்டத்தில் சீக்கிய சமய மக்கள் தொகை 818,921 (82.24 %) ஆகவும், இந்து சமயத்தவரின் மக்கள் தொகை 158,414 (15.91 %) ஆகவும், இசுலாமிய சமய மக்கள் தொகை 9,388 (0.94 %) ஆகவும், கிறித்தவ, பௌத்த, சமண சமய மக்கள் தொகை மிகக் குறைவாக உள்ளது.  

### மொழிகள்
பஞ்சாப் மாநிலத்தின் ஆட்சி மொழியான பஞ்சாபி மொழியுடன், இந்தி, உருது மற்றும் வட்டார மொழிகளும் இம்மாவட்டத்தில் பேசப்படுகிறது.  

## புகழ் பெற்றவர்கள்
- பிந்தரன் வாலா (காலிஸ்தான் இயக்கத் தலைவர்)
- லாலா லஜபதி ராய்

## திரைப்படத்தில்
புற்றுநோய் அதிகமாக உள்ள மோகா மாவட்டம் தொடர்பான புற்று நோய் விழிப்புணர்வு குறித்து **உத்தா பஞ்சாப்** என்ற திரைப்படம் வெளிவர உள்ளது.
# லங்காகிளியர்

**லங்காகிளியர்** என்பது இலங்கையின் மிகப்பெரிய பணக்கொடுக்கல் வாங்கலுக்கான உட்கட்டமைப்பு வசதியாகும். இது 2002 ஆம் ஆண்டு மாசி மாதம் உருவாக்கப்பட்ட ஒரு அமைப்பாகும். இது இலங்கை மத்திய வங்கிக்கும்(CBSL), இலங்கை மத்திய வங்கியால் உரிமம் அளிக்கப்பட்ட அனைத்து வணிகவங்கிகளுக்கும் உரியதாகும். லங்காகிளியர் ஆனது இலங்கையின் மிகப்பெரும் வங்கிகளுக்கு இடையேயான பணப்பரிமாற்ற வலையமைப்பான 'லங்கா பே' இனுடைய செயற்படுத்துனர் ஆகும்.  

2016 ஆம் ஆண்டு மாசி மாதத்திற்கு அமைவாக லங்காகிளியரினுடைய பங்குதாரர்களாக பின்வரும் நிறுவனங்கள் விளங்குகின்றன. அமானா வங்கி, ஆக்சிஸ் வங்கி, இலங்கை வங்கி, கார்கில்ஸ் வங்கி, இலங்கை மத்திய வங்கி, சிற்றி வங்கி, சிலோன் வணிக வங்கி, சிலோன் வளர்ச்சி நிதிநிறுவன வங்கி, கபிப் வங்கி, ஹற்றன் தேசிய வங்கி, எச்எஸ்பீசீ இலங்கை, ஐசிஐசிஐ வங்கி, இந்தியன் வங்கி, எம்சீபீ வங்கி, தேசிய அபிவிருத்தி வங்கி, நாட்டு அறக்கட்டளை வங்கி, பான் ஆசிய வங்கி, மக்கள் வங்கி, சம்பத் வங்கி, செலான் வங்கி மற்றும் யூனியன் வங்கி.  

## வங்கிகளிடைப் பணவழங்கீட்டு முறைமை
இலங்கை வங்கிகளுக்கிடையிலான பணவழங்கீட்டு முறைமை (*Sri Lanka Interbank Payment System - SLIPS*) என்பது லங்காகிளியரினால் உருவாக்கப்பட்ட இலங்கையிலுள்ள வணிகவங்கிக் கணக்குகளுக்கு இடையேயான பணப்பரிமாற்ற வலையமைப்பாகும். இதன் உறுப்பு வங்கிகளுக்கிடையில் ஒரேநாளில் ஐந்து மில்லியன் ரூபாய் வரை பெறுமதியான பணப்பரிமாற்றங்களை பாதுகாப்பானதாகவும் தாள்களற்ற முறையிலும் மேற்கொள்ள இம்முறைமை வழியமைக்கிறது.  

## பொது அட்டை மற்றும் பணவழங்கீட்டு மாற்று
பொது அட்டையும் பணவழங்கீட்டு மாற்றும் (*Common Card and Payment Switch - CCAPS*) எனப்படும் இச்சேவையானது ***லங்கா பே*** என்ற வணிகப்பெயரில் ஆடி மாதம் 2013 ஆம் ஆண்டு உருவாக்கப்பட்டது. இதுவே இலங்கையின் வலுவான மிகவும் மேம்பட்ட செயல்திறன்மிக்க கொடுக்கல் வாங்கலுக்கான உட்கட்டமைப்பாகும். இலங்கை மத்திய வங்கியானது CCAPS இனை இலங்கை நாட்டின் பணவழங்கீட்டு மாற்றாக ஒப்புதல் அளித்துள்ளது.  

CCAPS ஆனது பின்வரும் பிரிவுகளாக மேலும் பிரிக்கப்படுகின்றது  
- லங்கா பே பொது தன்னியக்க வங்கி இயந்திர *(ATM)* மாற்றி *(CAS)*
- லங்கா பே பகிரப்பட்ட தன்னியக்க வங்கி இயந்திர மாற்றி *(SAS)*
- லங்கா பே தேசிய அட்டை திட்டம் *(NCS)*
- லங்கா பே பொது இலத்திரனியல் பணப்பரிமாற்ற மாற்றி *(CEFTS)*
- லங்கா பே பொது விற்பனை முனை *(POS)* மாற்றி *(CPS)*
- பொது செல்லிடத் தொலைபேசி மாற்றி *(CMobS)*

இலங்கை மத்திய வங்கியால் கார்த்திகை 30 ஆம் திகதி 2015 ஆம் ஆண்டு வெளியிடப்பட்ட *கொடுக்கல் வாங்கல் மற்றும் உடன்படிக்கை தொடர்பான ஏழாம் இலக்க சுற்றுநிரூபத்தின்படி* இலங்கையில் உள்ள அனைத்து அங்கீகரிக்கப்பட்ட வங்கிகளும் கட்டாயமாக CAS, CEFTS, CPS, மற்றும் CMobS போன்ற வலையமைப்புக்களில் மார்ச் 31 2016, புரட்டாதி 30 2016, மார்கழி 31 2016, புரட்டாதி 30 2017 திகதிகளுக்குள் இணைந்திருத்தல் கட்டாயமாக்கப்பட்டு உள்ளது.
# சாகிப்ஜாதா அஜித்சிங் நகர் மாவட்டம்



**சாகித்ஜாதா அஜித்சிங் நகர் மாவட்டம்** (Sahibzada Ajit Singh Nagar) (அதிகாரப்பூர்வமாக) (சுருக்கமாக SAS நகர் என்பர்) வடமேற்கு இந்தியாவின் பஞ்சாப் மாநிலத்தின் 22 மாவட்டங்களில் ஒன்றாகும். இம்மாவட்டத் தலைமையிட நகரம் மொகாலி ஆகும்.  

ஏப்ரல் 2006-இல் ரூப்நகர் மாவட்டம் மற்றும் பட்டியாலா மாவட்டத்தின் சில பகுதிகளைக் கொண்டு புதிதாக துவக்கப்பட்ட இம்மாவட்டத்திற்கு **மொகாலி மாவட்டம்** என முதலில் பெயரிடப்பட்டது. பின்னர் சீக்கிய சமய குரு கோவிந்த் சிங்கின் மூத்த மகன் சாகிப்ஜாதா அஜித்சிங்கின் நினைவாக மொகாலி மாவட்டத்தை சாகிப்சதா அஜித் சிங் நகர் மாவட்டம் பெயர் மாற்றி அமைக்கப்பட்டது.  

## மாவட்ட அமைவிடம்
இம்மாவட்டம் பட்டியாலா மாவட்டம், பதேகாட் சாகிப் மாவட்டம்  
அரியானா மாநிலத்தின் பஞ்சகுலா மாவட்டம், பஞ்சகுலா மாவட்டம், அம்பாலா மாவட்டம் மற்றும் சண்டிகர், இமாசலப் பிரதேசம் சோலன் மாவட்டம் ஆகியவைகளால் சூழப்பெற்றது.  

## மாவட்ட நிர்வாகம்
1,094 சதுர கிலோ மீட்டர் பரப்பளவு கொண்ட இம்மாவட்டம் சாகிப்ஜாத அஜித்சிங் நகர் வட்டம், கரார், தேராபஸ்சி என மூன்று வருவாய் வட்டங்களையும், கரார். மஜ்ஜிரி, தேராபஸ்சி என மூன்று ஊராட்சி ஒன்றியங்களையும் கொண்டுள்ளது.  

## அரசியல்
இம்மாவட்டம் கரார், எஸ் எ. எஸ். நகர் மற்றும் தேரா பஸ்சி என மூன்று சட்டமன்ற தொகுதிகளைக் கொண்டுள்ளது.  

## மக்கள் தொகையியல்
2011 ஆம் ஆண்டு இந்திய மக்கள் தொகை கணக்கெடுப்பின் படி இம்மாவட்டத்தின் மொத்த மக்கள் தொகை 994,628 ஆக உள்ளது. கிராமப்புறங்களில் 45.24% மக்களும்; நகரப்புறங்களில் மக்களும் 54.76% வாழ்கின்றனர். கடந்த பத்தாண்டுகளில் (2001-2011) மக்கள் தொகை வளர்ச்சி 33.15%% விகிதம் ஆக உயர்ந்துள்ளது. மக்கள் தொகையில் 529,253 ஆண்களும் மற்றும் 465,375 பெண்களும் உள்ளனர். ஆயிரம் ஆண்களுக்கு 879 பெண்கள் என்ற விகிதத்தில் பாலின விகிதம் உள்ளது. 1,094 சதுர கிலோ மீட்டர் பரப்பளவு கொண்ட இம்மாவட்டத்தின் மக்கள் தொகை அடர்த்தி ஒரு சதுர கிலோ மீட்டர் பரப்பளவில் 909 மக்கள் வீதம் வாழ்கின்றனர். இம்மாவட்டத்தின் சராசரி படிப்பறிவு 83.80% ஆகவும், ஆண்களின் படிப்பறிவு 87.89% ஆகவும், பெண்களின் படிப்பறிவு 79.18% ஆகவும் உள்ளது. ஆறு வயதிற்குட்பட்ட குழந்தைகளின் எண்ணிக்கை 115,644 ஆக உள்ளது.  

### சமயம்
இம்மாவட்டத்தில் சீக்கிய சமய மக்கள் தொகை 478,908 (48.15 %) ஆகவும், இந்து சமயத்தவரின் மக்கள் தொகை 476,276 (47.88 %) ஆகவும், இசுலாமிய சமய மக்கள் தொகை 29,488 (2.96 %) ஆகவும், கிறித்தவ, பௌத்த, சமண சமய மக்கள் தொகை மிகக் குறைவாக உள்ளது.  

### மொழிகள்
பஞ்சாப் மாநிலத்தின் ஆட்சி மொழியான பஞ்சாபி மொழியுடன், இந்தி, உருது மற்றும் வட்டார மொழிகளும் இம்மாவட்டத்தில் பேசப்படுகிறது.
# மின்னணு போர்

போர்கள் இன்றைய காலங்களில், கப்பல்கள், வானூர்திகள் மற்றும் தரைப்படைகளால் நிகழ்த்தபடுகிறது. மிக முக்கியமாக, ஒரு நாட்டின் வெற்றி என்பது அந்த நாட்டிடம் எதிரி நாட்டின் படையின் போர்கருவிகளை பற்றிய அறிவை சார்ந்தது. எதிரியின் போர்கருவிகளின் வலிமையை கொண்டு போர்புரியும் யுக்தி நிர்ணயிகப்படுகிறது. இதில் மிகவும் முக்கியப் பங்கு வகிப்பது **மின்னணு போர்** (Electronic Warfare) முறை. சொல்லபோனால் இது மின்னணு போர் ஆல்ல மாறாக இது மின்காந்தக் கதிர்வீச்சு அலைகளை சார்ந்தது. எதிரி போர்கருவிகளின் மின்காந்த அலைகளை எப்படி நமக்கு சாதகமாக பயன்படுத்தி கொள்கிறோமோ அதை பொருத்து போரில் வெற்றி தோல்வி நிர்ணயிக்கபடுகிறது. மின்னணு போர் முறையில் மின்சுற்று (Electronic Circuit) உபயோகபடுத்தபடுகிறது. இந்த மின்காந்த அலைகளில் உள்ள தகவல்களை பயன்படுத்தி எதரிகளின் ஆயுதம் மற்றும் போர் கருவிகள் பற்றியும் அறிந்துகொள்ள முடியும். மின்னணு போர் முரை பொதுவாக மூன்று வகைப்படும். 1. *மின்னணு ஆதரவு நடவடிக்கை* (ESM), 2. *மின்னணு தாக்குதல்* (ECM), 3. *மின்னணு பாதுகாப்பு* (ECCM).  

## மின்னணு ஆதரவு நடவடிக்கை (ESM):

**மின்னணு ஆதரவு நடவடிக்கை** என்பது மின்னணு போரின் ஒரு பகுதி. இந்த முறை எதிரியின் மின்காந்த அலைகள் தேட பட்டு, அதன் இடைமறிது, அதன் இருப்பிடத்தை அறிந்து, அந்த தகவலை பதிந்து மற்றும் அதனை பற்றி ஆராய்வதுமாகும். மினGi்னணு ஆதரவு நடவடிக்கை முலமாக பிற் சமயங்களில் தமது போர் கருவிகளை பாதுகாப்பது மட்டுமின்றி எத்ரிகளை தகவும் பயன்படுத்தபடுகிறது. இந்த தகவல்கள் மின்னணு புலனாய்வு (ELINT), தொடர்பு புலனாய்வு (COMINT) மற்றும் மின்னணு ஆதரவு நடவடிக்கை ரிசிவர் (ESM receiver) மூலம் பெறபடுகிறது.  

ஆரம்ப எச்சரிக்கை கட்டுப்பாடுகள் கொண்ட விமானம்]]  

## மின்னணு தாக்குதல் (ECM):

**மின்னணு தாக்குதல்** என்பது எதிரிகளின் தாக்குதலின் வேகத்தை குறைப்பதோ அல்லது முற்றிலும் தடுப்பதோ ஆகும். இது எதிரியின் மின்காந்த அலைகள் பற்றி அறிந்து அதனை நமக்கு ஏற்றாற்போல் உபயோகபடுத்துவது ஆகும். இது இரு வகைகளில் செயல்படுகிறது.  

### நெருக்குதல் (Jamming):

எதிரியின் போர் கருவிகளின் மின்காந்த அலைகளை வேண்டுமென்ற இடைமரிப்பதோ இல்லையென்றால் தங்கள் பக்கம் இருந்து குழப்பமான மின்காந்த அலைகளை எதிரியின் பக்கமே செலுத்துவது போன்ற செயல்களால் எதிரியின் கருவிகளின் திறனை குறைப்பதை **நெருக்குதல்** என்கிறோம்.  

### ஏமாற்றுதல் (Deception):

எதிரியின் போர் கருவிகளின் மின்காந்த அலைகளை வேண்டுமென்ற இடைமரிபதோ இல்லையென்றால் வரும் அலைகளை சிறிது மற்றம் செய்து திருப்பி அனுபவதோ இல்லையென்றால் தங்கள் பக்கம் இருந்து குழப்பமான மின்காந்த அலைகளை எதிரியின் பக்கம் செலுத்துவது போன்ற செயல்கள் மூலம் எதிரியின் கருவிகளை தவறாக வழிநடத்துவதை **ஏமாற்றுதல்** என்கிறோம். இது இரண்டு வகைப்படும்  

#### சூழ்ச்சி (Manipulative):

மின்காந்த அலைகள் மற்றமோ அல்லது உருவகப்படுத்துதல் செய்து தனது தேவைகளை பூர்த்தி செய்வது **சூழ்ச்சி** ஆகும்.  

#### சாயல் (Imitative):

எதிரியின் போர் கருவிகளின் மின்காந்த அலைகளுக்குள் மின்காந்த அலைகளை அறிமுகப்படுத்தி எதிரியை நம்பும்படி செய்வது **சாயல்** எனப்படும்.  

## மின்னணு பாதுகாப்பு (ECCM):

மின்னணு தாக்குதலால் ஏற்படும் விளைவுகள் தங்களை பாதிக்காமல் மின்காந்த அலைகளை தமக்கு ஏற்றவாறு மாற்றி அமைத்து கொண்டு பாதுகாப்பது **மின்னணு பாதுகாப்பு** ஆகும்.
# இயற்கை நிழற்படக்கலை



**இயற்கை நிழற்படக்கலை** (*Nature photography*) என்பது பொதுவாக இயற்கைக் கூறுகளான தரை தோற்றம், வனஜீவராசிகள், தாவரங்கள் போன்றவைகளை எடுத்துக் காட்டும் முகமாக வெளி களங்களில் பிடிக்கப்படுபவையாகும். இவ்வாறான நிழற் படங்கள் மற்றைய நிழற் படங்களுடன் ஒப்பிடுகையில் ஒரு வலுவான அழகியல் முக்கியத்துவத்தினை பிரத்தியேகமாக வழங்குகிறது.  

தோட்டங்களின் நிழற் படங்கள், தரைதோற்ற நிழற் படங்கள், வன வாழ்க்கை நிழற் படங்கள் என்பனவும் சில சந்தர்பங்களில் இயற்கை நிழற் படத்துறைகளில் மேலெழுகிறது. வன வாழ்க்கை புகைப்படத்தில் பயன்படுத்தப்படும். தொழில்நுட்பம் தரைத்தோற்ற புகைப்படங்களில் பயன்படுத்தப்படுபவைகளிலிருந்து பெருமளவிற்கு வேறுபடுகின்றன. வன வாழ்க்கை புகைப்படங்களில் வேகமான மூடுவேகத்தினை பெற்றுக்கொள்வதற்காக மிக அகலமான துவாரங்கள் பயன்படுத்தப்படுகின்றன. இவை படம் பிடிக்கப்படும் விடயத்தின் இயக்கத்தை நிலை நிறுத்தி பின்னணியை மங்கச் செய்யும் உத்தியாகும். அதே வேளை தரைத்தோற்ற புகைப்படக் கலைஞர்கள் சிறிய துவாரங்களை தெரிவு செய்கின்றனர். வன வாழ்க்கை புகைப்படங்கள் வழமையாக நீண்ட துவாரத்திலிருந்து நீண்ட தொலை நோக்கி வில்லைகளை பயன்படுத்தி பிடிக்கப்படுகின்றன. இவ்வகை தூரநோக்கு வில்லைகள் பெரும்பாலும் முக்காலியை பயன்படுத்தும் அவசியத்தை உருவாக்குகின்றன. முக்காலியானது நீண்ட வில்லைகள்  வைத்திருப்பதற்கு கடினமானவை, கையடக்கமானவையல்ல.  

## பேரின மற்றும் அமைப்புகள்

பேரின அமைப்பு முறையிலான நிழற்படங்கள் பொதுவாக அண்மித்த நிலையிலான நிழற்படங்களை பிரதிபலிக்கின்றன.எது எப்படியிருந்த போதிலும் இதுவும் ஒருவகையான இயற்கையின் நிழற்படத் தோற்றங்களாகும். பொதுவாக பேரின துறைகளில் தேனீக்கள் , தும்பிகள் மற்றும் பல வகை உயிரினங்கள் வன வாழ்கையில் விபரிக்கப்படும்.  

பல நிழற் பட கலைஞர்கள் கல், மரப்பட்டை, இலை போன்றவற்றின் தோற்றங்களையும் மற்றும் சிறிய காட்சி அமைப்புகளையும் நிழற் படங்களாக பதிவு செய்து கொள்வார்கள். அண்மித்த நிலையில் எடுக்கப்படும் இயற்கையின் நிழற்படத் தோற்றங்களுக்கு உண்மையான பேரின வில்லைகள் எப்போதும் தேவைப்படுவதில்லை.எப்பிடி ஆயினும் இங்கே சிறிய காட்சிகள் வழமையான நிலத்தோற்றத்தில் இருந்து வேறுபட்டதாக கருதப்படுகிறது.  

## நிறங்களின் பயன்பாடு
இயற்கையான நிழற் கலைக்கு வர்ண நிழற் படங்கள் அவசியமானவை அல்ல. அன்ஸல் அடம்ஸ் என்பவர் கறுப்பு, வெள்ளை காட்சி அமைப்புக்கு பிரசித்தி பெற்றவர், புஜிபில்ம், வேள்வியா திரைப்படமானது அதனுடைய பிரகாசம், முழுமையாகப்பட்ட வர்ணங்கள் போன்றவற்றிக்காக களேன் ரோவேல் என்பவரால் பாராட்டப்பட்டது.  

## நெறிமுறைகள்
இயற்கை நிழற் பட உருவாக்கத்துடன் தொடர்புடைய பல  நெறி முறைகள் மற்றும் விவாதங்கள் உள்ளன . பொதுவான பிரச்சனையாக வன ஜீவராசிகளை துன்புறுத்துதல், இயற்கையான பிரதேசங்களை அழித்தல் மற்றும் நிழற் பட கலைஞர்கள் வரம்பு மீறுதல் போன்றவை காணப்படுகின்றன.
# ஜர்னையில் சிங் பிந்தரன்வாலா




**ஜர்னையில் சிங் பிந்தரன்வாலா** (Sant Jarnail Singh Bhindranwale) (1947 - 1984)  
என்பதை சுருக்கமாக **பிந்தரன் வாலா** என்று அழைப்பர். இவரது இயற்பெயர் ஜர்னையில் சிங் பிரார் ஆகும். )) இவர் சீக்கிய சமய அமைப்புகளில் ஒன்றான தம்தம்மி தக்சல் எனும் அமைப்பின் நிறுவனத் தலைவராவர்.  

மது அருந்துதல், போதைப் பொருட்களை பயன்படுத்துதல், இளைஞர்கள் முடி வெட்டுதல் போன்ற சீக்கிய சமய நெறிகளுக்கு எதிரான போக்குகளை கண்டித்தார்.  

## காலிஸ்தான் இயக்கம்

இந்திய அரசியல் அமைப்பு சட்டம், பிரிவு 25, சீக்கியர், பௌத்தர், சமணர் ஆகிய சிறுபாண்மை மக்களை இந்து சமயத்துடன் இணைத்து வைத்திருப்பதை பிந்தரன்வாலே கடுமையாக எதிர்த்தார்.  

அனந்தப்பூர் சாகிப் தீர்மானத்தின்படி ஆகஸ்டு 1982-இல் சீக்கிய மரபுகளை காக்கும் பொருட்டு விடுதலைக்கான தர்மயுத்தம் (Dharam Yudh Morcha) or (battle for righteousness) எனப்படும் காலிஸ்தான் இயக்கத்தை நிறுவினார். சண்டிகர் நகரத்தை பஞ்சாப் மாநிலத்துடன் இணைக்க போராடினார். மேலும் இறுதியாக பஞ்சாப் மாநிலத்தை தனி நாடாக அறிவிக்கக் கோரி இந்திய அரசுக்கு எதிராக ஆயுதமேந்திய போராட்டங்களை நடத்தினர்.  

## புளூஸ்டார் நடவடிக்கை

காலிஸ்தான் இயக்கத்தின் தலைவர் ஜர்னைல் சிங் பிந்தரன்வாலாவால் தலைமை தாங்கப்பட்ட பஞ்சாப் பிரிவினைவாதிகள் பெருமளவு ஆயுதங்களை அமிர்தசரஸ் நகரத்தின் பொற்கோயிலில் சேர்த்து வைத்ததாக இந்திய அரசு குற்றம் சாட்டியது.  

இந்தியப் பிரதமர் இந்திரா காந்தியின் ஆணையின் படி 3-6 சூன் 1984 அன்று புளூஸ்டார் நடவடிக்கை என்ற பெயரில் அமிர்தசரஸ் பொற்கோயிலில் பெருமளவு ஆயுதங்களுடன் பிந்தரன் வாலாவுடன் ஒளிந்து கொண்டிருந்த காலிஸ்தான் போராளிகளை வெளியேற்ற இந்திய ராணுவத்தின் நடவடிக்கை எடுத்தனர். இந்நடவடிக்கையில் பிந்தரன் வாலா உட்பட காலிஸ்தான் போராளிகள் பலர் இறந்தனர். இராணுவத்தினர் தரப்பில் 83 பேரும்; பொதுமக்கள் தரப்பில் 492 பேரும் இறந்தனர். பலர் படுகாயமுற்றனர். பொற்கோயிலில் ஒளிந்து கொண்டிருந்த 1592 காலிஸ்தான் போராளிகளில் 433 பேர் கைது செய்யப்பட்டனர்.
# ஒலி சமிக்ஞை

**ஒலி சமிக்ஞை** (*Audio signal*) என்பது ஒலியை பிரதிநிதித்துவப்படுத்துகின்ற மின்அழுத்த வடிவமாகும். ஒலி சமிக்ஞைகளின் மீடிறனானது 20 – 20000&nbsp;Hz வரையிலான மீடிறனில் (மனித கேள்தகமை வீச்சு) காணப்படுகிறது. சமிக்ஞைகள் நேரடியாகத் தொகுக்கபடுவனவாகவோ அல்லது ஆற்றல் மாற்றிகளான நுண்பன்னி இசைகருவிடம், போனோகிராப்(ஒலிபதிப்புக் கருவி), காட்டிரிச், ஒலிபெருக்கி, செவிப்பன்னி என்பவற்றிலிருந்து உற்பத்தி செய்யப்படுவனவாகவோ காணப்படலாம். இவை இலத்திரனியல் ஒலிசமிக்ஞையை ஒலி வடிவத்திற்கு மாற்றீட்டு செய்கின்றன.  

ஒலிச்சமிக்ஞைகளின் இலத்திரனியல் பிரதிநிதித்துவங்கள் வெவ்வேறு வடிவங்களில் காணப்படலாம். ஒலித்திடமானது(ஆடியோ சேனல்), ஒரு ஒலிசமிக்ஞைகான தொடர்பால் ஊடகமாக சேமிப்பு கருவிகளில் தொழில்பட்டு மல்ரி டிராக் பதிவுகளிற்கும், ஒலி வலுவூட்டலிற்கும் உதவுகின்றது.  

## சமிக்ஞை நகர்வு
சமிக்ஞை நகர்வானது ஒலி சமிக்ஞைகளின் மூலக்கருவியான நுண்பன்னியில் இருந்து ஒலிபெருக்கியை நோக்கியதாகவோ அல்லது ஒலிப்பதிவு செய்யும் கருவியை நோக்கியதாகவோ அமையலாம். இச்செயற்பாடானது பொதுவாக ஒலிப்பதிப்பு செய்யும் ஸ்ரூடியோகளிலேயே நடத்தப்படுகிறது. அங்கு இச்சமிஞ்சை நகர்வானது நீண்ட அலை வடிவம் கொண்ட மின்சமிஞ்ஞைகளாக தொடர்முறைப் பணியகம், வெளிவாரி ஒலியமைவு உபகரணங்கள் மற்றும் வேறு அறைகள் போன்ற பல பகுதிகளினூடாக கடத்தப்படுகின்றது.  

## அளவுருக்கள்
ஒலிச்சமிக்ஞையானது அளவுருக.களின் அடிப்படையில் வகைப்படுத்தப்படுகின்றன. கற்றை அகலம் ,வலு , டெசிபெல் மட்டம் என்பன அவ்வுருக்களாக காணப்படுகிறன. வலுவிற்கும் அழுத்ததிற்குமான தொடர்பு சமிக்ஞை பாதையின் மின்மறுப்பில் தங்கியிருக்கின்றது.  

ஒலிச்சமிக்ஞை பாதையானது ஒற்றை முடிவுடைய பாதையாகவோ அல்லது சமனிலைப்படுத்தப்பட்ட பாதையாகவோ காணப்படலாம். ஒலிச்சமிக்ஞை அதனது பிரயோகங்களின் அடிப்படையில் தரப்படுத்தப்படுகின்றன. நுண்பன்னிகளின் வெளியீடு, குறைவான தரத்திலும் (மைக் லெவல்) தொழில்சார் கலப்பு பணியகத்தின் வெளியீடு "லைன்" மட்டத்திலும் காணப்படும். நுகர்வோர் ஒலிச்சமிக்ஞை உபகரணங்கள் வெளியீடு குறைவான தரத்திலும் காணப்படும்.  

## எண்முறைச்சீராக்கல்
ஒலிச்செருகுநிலைகளின் விருத்திக்கு பின்னர், எண்முறை தகவல்களில் பாதையானது எண்முறை ஒலித்தளங்களினுடாகவே பரிமாற்றப்படுகின்றது. இச்செயன்முறையும் சமிக்ஞை பாதை என அழைக்கப்படும்.  

எண்முறை ஒலிச் சமிக்ஞையானது, பார்வைக்குரிய (ஒப்ரிக்கல்), இணையச்சு, எக்ஸ்.எல்.ஆர் (ஏஇஎஸ் / இபியு), மற்றும் ஈத்தர்நெட் உள்ளிட்ட பல வடிவங்களில் வடங்களுக்கு ஊடாக கடத்தப்படுகின்றன.  

## இவற்றையும் காண்க
- பி-அலை

## சான்றாதாரம்
# விகிதாசார வழிசெலுத்தல்


**விகிதாசார வழிசெலுத்தல்** (*Proportional Navigation*) என்றால் பொதுவாக ஏவுகணைகளில் அதன் சரியான இலக்கை அடைவதற்கு உபயோகப்படுத்தப்படுகிறது ஒரு முறையாகும். பெரும்பாலான சிறிய மற்றும் நடுத்தர தொலைவு நில வான் ஏவுகணைகளில் இந்த முறை பயன்படுத்தப்படுகிறது. இந்த முறையில் ஏவுகணைக்கும் விமானத்திற்கும் இடையில் உள்ள கோண மாறும் வேகம் மற்றும் ஏவுகணையின் வேகத்தைப் பொருத்து அதன் போக்கு அமைகிறது. அதனை ஒரு குறிப்பிட்ட எண்ணால் (பொதுவாக 1 முதல் 5 வரை) பெருக்ககிடைப்பது அந்த ஏவுகணையின் பக்கவாட்டு முடுக்கம் ஆகும். இந்த முடுக்கம் அந்த ஏவுகணையின் போக்கை விமானத்தை அடையச் செய்கிறது.  

## மேற்கோள்கள்:
# விக்டோரியா அருவி தேசியப் பூங்கா


**விக்டோரியா அருவி தேசிய பூங்கா** (*Victoria Falls National Park*) வட-மேற்கு சிம்பாப்வேயில் உள்ள உலகப் புகழ் பெற்ற விக்டோரியா அருவி பகுதியிலுள்ள சாம்பசி ஆற்றின் தெற்கு மற்றும் கிழக்கு கரைகளை பாதுகாக்கும் பகுதியில் அமைந்துள்ளது. இது சாம்பேஸி தேசிய பூங்காவில் இருந்து அருவிக்கு அண்ணளவாக 6 கிலோமீட்டர் மேலேயும் அருவிக்கு அண்ணளவாக 12 கிலோமீட்டர் கீழேயும் சாம்பேஸி நதியுடன் இணைந்து பரவியுள்ளது.  

இந்த பூங்காவில் ஒரு குறிப்பிடத்தக்க அம்சமாக அருவியில் இருந்து தெளிக்கப்படும் நீரில் வளரும் மழைக்காடுகளை கூறலாம். இது பனை, பன்னம் , மரமயவேறி கொடிகள்  மற்றும் மாகோகனி போன்ற   பிராந்தியத்தில் ஏனைய இடங்களில் காண இயலாத மரங்களையும் கொண்டுள்ளது. இந்த பூங்கா சாம் பேஸியன் மற்றும் மொபேன் காட்டு சூழற் பகுதிக்குள் அமைந்துள்ளது.  

பார்வையாளர்கள் வண்டிகளிலோ  நடந்தோ பயணம் செய்யும் போது ஆபிரிக்க யானை, கேப் எருமை, தெற்கு வெள்ளை காண்டாமிருகம், நீர்யானை, எலண்ட் மற்றும்  பல்வேறு  வகையான  மான்களைப் பார்க்க முடியும். குளங்களில் முதலைகள் காணப்படுகின்றன. இவ்வாறான ஆபத்தான மிருகங்களை அருகிலுள்ள முதலைப்  பண்ணையில் பாதுகாப்பாக பார்வையிட முடியும்.  

சாம்பேஸி தேசிய பூங்காவிற்கான  தங்குமிட வசதிகள் விக்டோரியா அருவி அமைந்துள்ள நகரைச் சுற்றி உள்ள பல்வேறு தலங்கள் உள்ளது. இவ்விடங்கள் பூங்காவின் மேற்கு எல்லைப் பகுதியின் ஒரு பகுதியை அமைந்துள்ளது.
# உயர அளவீடு



ஒரு புவியியல் இடத்தின் **ஏற்றம்** அல்லது **உயர ஏற்றம்** (*elevation*) என்பது ஒரு நிலைத்த புள்ளியில் இருந்து மேல் நோக்கிய அல்லது கீழ் நோக்கிய உயரம் ஆகும், இது புவியியல் தொடர்பான சொல் ஆகும். கடல் மட்டம் சார்பான அளவீடுகளுக்கான கணிதரீதியிலான கட்டமைப்பாகும். ஏற்றம் பிரதானமாக புவி மேற்பரப்பை நிலைத்த புள்ளியாக கருதும் அளவீடுகளுக்கு பயன்படுகிறது. புவி மேற்பரப்பில் மேலே அளவீடு செய்யப்படும் சந்தர்பங்கள் விமானப்பாதைக்கான உயரங்கள், விண்கலங்களின் சுற்றுபாதை உயரங்கள் என்பவற்றை குறிப்பிடலாம். அத்துடன் ஆழங்கள் அளக்க புவிபரப்பில் இருந்து கீழ் அளவுகள் எடுக்கப்படுகின்றன.  

## வரைபடங்கள் மற்றும் புவியியல் தகவல் அமைப்பு

உயர அளவீட்டினை சித்தரிக்கும் பிரதான வரைபடமாக மேற்பரப்பு வரைபடங்கள் அமைகின்றன, இவற்றிற்காக பொதுவாக சமநிலைக்கோடுகள் பயன்படுத்தபடுகிறது. புவியியல் தகவல் அமைப்பில் பொதுவாக இலத்திரனியல் உயர அளவீட்டு மாதிரிகள் ஒரு இடத்தின் மேற்பரப்பினை (இடவியல்பின்) குறிப்பதற்கு உதவுகின்றன,நிலப்பரப்பு பிரதிநிதித்துவதில் உயரத்திற்கான ஒரு ராஸ்டெர் (கட்டம்) தரவுத்தொகுப்பின் மூலமான இலத்திரனியல் நிலப்பரப்பு மாதிரிகள் புவியியல் தகவல் அமைப்பில் மற்றொரு முறையாகும்.  

## பிரதேசவியல்
ஒரு மலையின் ஏற்றமானது பொதுவாக அதன் உச்சி வரை குறிக்கிறது. ஒரு குன்றின் ஏற்றமும் அதன் உச்சி வரை குறிக்கிறது. பள்ளத்தாக்கின் ஏற்றமும் பொதுவாக அதி தாழ் புள்ளியில் இருந்து எடுக்கப்பட்டு, அடிக்கடி பள்ளத்தாக்கு முழுவதும் அளவீடு எடுக்கப்படுகிறது.  

## அகில 1 கிலோமீட்டர் வரைபடம்
இந்த வரைபடம் 30 arcseconds (சுமார் 1 கி.மீ.) இடைவெளியில் பூமியின் நிலப்பரப்பு உயரத்தினை விவரிக்கும் GTOPO30 யில் இருந்து தரவு பெறப்பட்டது. அது உயர அளவீட்டை குறிக்க சமநிலைக்கோடுகளுக்குப் பதிலாக நிறங்கள் பயன்படுத்தபட்டுள்ளது.  
| Each tile is available at a resolution of 1800 × 1800 pixels (approximate file size 1 MB, 60 pixels = 1 degree, 1 pixel = 1 minute) | } |
| --- | --- |

## நிலவியல்துறை
நிலவியல்துறை என்பது புவியின் உயர மட்டங்களின் பரம்பலினை பற்றிய கற்கையாகும்.சிலசந்தர்பங்களில் இப் பத பிரயோகமனது செவ்வாய் அல்லது சுக்கிரன் போன்ற மற்ற கிரகங்களிலும் பயன்படுத்தப்படுத்தபடுகிறது.இது "hypsos" என்ற கிரேக்க வார்த்தையில் இருந்து உருவானதாகும் இதற்கு உயரம் என பொருள் .பெரும்பாலும் இது நிலத்தில் இருந்தான உயர அளவீட்டினை குறிக்க மட்டுமே பயன்படுத்தப்படுகிறது ஆனால் திடமான புரபர்ப்புகளிற்கு கடல் மட்டத்திலிருந்தான அளவீடுகள் முழுமையான விளக்கத்தினை முன்வைக்க தேவையனவையாகும்.  

## வெப்பநிலை

ட்ரோபோஸ்பியர், வெப்பநிலையானது உயரத்துடன் குறையும். இந்த இழப்பு விகிதம் அண்ணளவாக சுமார் 6.5 ° செல்சியஸ் / கி.மீ. ஆகும்.
# ரஜப்


**ரஜப்** (அரபி: ) என்பது இசுலாமிய ஆண்டின் ஏழாவது மாதமாகும். இசுலாமிய நாட்காட்டி ஒரு சந்திர நாட்காட்டியானதால் கிரெகொரியின் நாட்காட்டியுடன் ஒப்பிடும்போது இது ஆண்டிற்காண்டு நகருவது போன்று காட்சியளிக்கும்.  

ரஜப் என்ற சொல்லின் வரையறை, "மரியாதை" ஆகும். இசுலாமிய ஆண்டின் நான்கு புனித மாதங்களில் இதுவும் ஒன்று. இசுலாத்திற்கு முன்பும் அரபிகள் நான்கு மாதங்களில் போர் புரிவதை தடுத்தனர் என கருதப்படுகிறது.  

ரஜப் மாதத்தில் சுன்னி இசுலாமியம் நான்காம் கலீபா மற்றும் சியா இசுலாமியம் முதல் இமாம் அலி(ரலி) அவர்கள், முசுலிம்களின் மிகவும் புனித இடமான காபாவின் உள்ளே பிறந்தார் என நம்பப்படுகிறது.  

## காலம்
இஸ்லாமிய நாட்காட்டி என்பது ஒரு சந்திர நாட்காட்டி ஆகும். அமாவாசை மற்றும் முதல் பிறை தோன்றும் போது போது சிறிது காலம் வித்தியாசப் பட்டு தொடங்கும். சந்திர ஆண்டு சூரிய ஆண்டை விடக் 11 முதல் 12 நாட்கள் குறைவாக இருப்பதால், ரஜப் மாதம் எல்லா காலப் பருவங்களிலும் மாறிவரும்.  

## இஸ்லாமிய நிகழ்வுகள்
- 01 ரஜப் -ஷியா இஸ்லாமியம் இமாம முகமது அல் பாகிர் பிறந்த நாள்.
- 06 ரஜப் - அஜ்மீர் தர்காவில் அடங்கியுள்ள காஜா முகையதீன் சிஷ்தி அவர்கள் இறந்த நாள்.
- 13 ரஜப் - கலிபா அலீ(ரலி) பிறந்த நாள்.
- 24 ரஜப் - கைபர் போரில் முஸ்லிம்கள் வெற்றி.
- ரஜப், 9 A.H. (October 630) - தபூக் போரில் முஸ்லிம்கள் வெற்றி
- 583 A.H. ( செப்டம்பர் / அக்டோபர் 1187 ) ரஜப் மாதத்தில் சலாகுத்தீன் அவர்களால் ஜெருசலம் கைப்பற்றப்பட்டது.

## வெளியிணைப்புகள்
- மக்கா நாட்காட்டி இணையதளம்
# கறுப்புக் கல்


**கறுப்புக் கல்** (*Black Stone*, *Hajarul Aswad*, ) என்பது சவூதி அரேபியாவின் மக்கா நகரில் பெரிய பள்ளிவாசல் நடுவில் அமைந்துள்ள காபா எனும் கட்டடத்தின் கிழக்கு மூலையில் அமைக்கப்பட்டுள்ள ஒரு கல் ஆகும். இது இஸ்லாமிய பாரம்பரியத்தின்படி ஆதம், ஹவ்வா ஆகியோரின் காலத்திருந்தே இஸ்லாமியர்களால் போற்றப்பட்ட சின்னமாகும்.  

இந்தக் கல் முஹம்மது நபியின்) பிறப்புக்கு முன்னே, இஸ்லாத்தின் ஆரம்ப காலம் முதல் போற்றப்படுகிறது. இஸ்லாமிய முறைப்படி கறுப்புக் கல் என்பது முஹம்மது நபியினால் கிபி 605 ஆம் ஆண்டு காபாவின் சுவருடன் இணைத்து அமைக்கப்பட்டது. கிபி 605 இற்கு 5 ஆண்டுகளுக்கு முன்னர் பல துண்டுகளாக உடைக்கப்பட்ட இந்தக் கல் தற்போது காபாவின் ஓரத்தில் ஒரு வெள்ளி சட்டத்தினால் சாந்திடப்பட்டுள்ளது.  

## அமைப்பு விளக்கம்

<span data-segmentid="50"></span>கறுப்புக் கல் என்பது வெள்ளிச் சட்டம் மூலம் இணைக்கப்பட்டுள்ளது. சிறு பாகங்கள் வலுப்படுத்தப்பட்டுள்ளதால் இன்று 7 அல்லது 8 பாகங்கள் ஒன்றாக்கப்பட்ட நிலையில் காணப்படக்கூடியதாக இது உள்ளது. கல்லின் முழு வெளித்தோற்ற அளவு 20 சென்டிமீட்டர் (7.9 அங்குலம்), 16 சென்டிமீட்டர் (6.3 அங்குலம்) ஆகும். இந்தக்கல் பல முறை புதுப்பித்துக் கட்டப்பட்டதால் இதன் மூல அளவு பற்றிய தெளிவு இல்லை.  

"இக்கல் ஒரு முழம் (1.4 அடி அதாவது 0.46 மீட்டர்) நீளம் கொண்டது" என 10ஆம் நூற்றாண்டில் இதைக் கண்டவர்கள் கூறியதாக அறிய முடிகிறது.  

18 ஆம் நூற்றாண்டில் 'அலி பே' என்ற அறிஞரின் கூற்றுப்படி 42 அங்குலம் (1.10 மீட்டர்) உயரம் உடையது. முஹம்மது அலி பாஷர் என்ற அறிஞரின் கூற்றுப்படி 2.5 அடி (0.76 மீட்டர்) நீளமும் 1.5 அடி (0.46 மீட்டர்) அகலமும் கொண்டது.  

இதுவரை இக்கல் ஆய்வு செய்யப்படவில்லை, அதனால் இதன் தோற்றம் ஊகத்திற்கு உட்பட்டது.
# பான் (திரைப்படம்)


**பான்** (*Fan*, ஃபான்) 2016 ஆம் ஆண்டில் வெளிவந்த ஓர் இந்திய இந்தி மொழி திரில்லர் திரைப்படம் ஆகும். இதில் ஷாருக்கான் முன்னணி பாத்திரத்தில் நடித்துள்ளார். மனேஸ் சர்மா இயக்கிய இத்திரைப்படத்தை யாஷ் ராஜ் பிலிம்ஸ் நிறுவனத்தின் கீழ் ஆதித்யா சோப்ரா தயாரித்தார். இப்படத்தின் பாடல்களுக்கு இசையை விஷால்-சேகரும் பின்னணி இசையை ஆண்ட்ரியா குயிராவும் அமைத்து உள்ளனர். ஜார்ஜ் சி. வில்லியம்ஸ் ஒளிப்பதிவு செய்தார். இப்படம் 15 ஏப்ரல் 2016 அன்று வெளியிடப்பட்டது.  

## கதை
பாலிவுட் சூப்பர் ஸ்டார் ஆரிய கன்னாவின் (ஷாருக்கான்) தீவிர ரசிகன் கௌரவ் (ஷாருக்கான்) ஒரு நடுத்தர வர்க்க டில்லி சிறுவன். ஆரிய கன்னாவின் தோற்றத்தை கொண்ட கௌரவ் ஒரு விழாவில் நடிகர் ஆர்யனாக தோன்றி முதல்பரிசு வென்று அந்தப் பரிசுடன் ஆர்யனை சந்திக்கச் செல்கிறான். ஆயிரக்கணக்கான ரசிகர்களுக்கு மத்தியில் சந்திக்க முடியாமல் கோபத்துடன் போகிறான். ஒரு நாள் போலீசில் சிக்கிய கௌரவை சந்திக்க ஆரிய கன்னா வருகிறார். அங்கே உங்களுடைய ரசிகனுக்காக 5 நிமிடம்கூட உங்களால் ஒதுக்க முடியாதா என்று கேட்க இது எனது வாழ்க்கை உனக்காக 5 விநாடி கூட ஒதுக்க முடியாது, நீ உன் குடும்பத்தை கவனி என்கிறார் ஆரிய கன்னா. இவ்வளவு நாளாக தீவிர ரசிகனாய் இருந்தவன் தீவிர எதிரியாக மாறுகிறான். அதன் பின் என்ன நடக்கிறது என்பதே மீதிக் கதை.  

## நடிகர்கள்
- ஷாருக்கான் (இரட்டை வேடத்தில்)
- வாலுச்ச டி சுசா
- சயனி குப்தா
- ஷ்ரியா பில்கோங்கர்
- தீபிகா அமின்
- யோகேந்திரா திக்கு
# இரா. முத்தரசன்



**இரா. முத்தரசன்** (பிறப்பு: சனவரி 18 1950) ஓர் இந்திய அரசியல்வாதியும், இந்திய பொதுவுமைக் கட்சியின் தமிழ்நாட்டின் மாநிலச் செயலாளரும் ஆவார்.  

## வாழ்க்கை
இவர் தமிழகத்தின், திருவாரூர் மாவட்டம், திருத்துறைப்பூண்டி அருகேயுள்ள அலிவலம் என்னும் சிற்றூரில் பிறந்தவர். இவரின் தந்தை இராமசாமி, தாய் மாரிமுத்து, உடன்பிறந்தோர் அக்கா, அண்ணன், தம்பி, இரண்டு தங்கைகள் ஆகியோர் ஆவர். இவர் ஊரில் பள்ளிக்கூடம் இல்லாத காரணத்தால், கிராமத்துக் கணக்குப்பிள்ளை வீட்டில் திண்ணைப் பள்ளிக்கூடத்தில் படிக்கத் தொடங்கினார்.  

## வகித்த பொறுப்புகள்
- அனைத்திந்திய இளைஞர் பெருமன்றத்தின், திருத்துறைப்பூண்டி ஒன்றியத் துணைத் தலைவர்
- 1970இல் கட்சியின் திருத்துறைப்பூண்டி நகரக் குழுச் செயலாளர்
- 1984இல் விவசாயத் தொழிலாளர் சங்கத்தின் தஞ்சாவூர் மாவட்டச் செயலாளராகத் தேர்வு செய்யப்பட்டார்.
- 1997இல் விவசாயத் தொழிலாளர் சங்கத்தின் மாநிலச் செயலாளராகத் தேர்வானார். தொடர்ந்து 17 ஆண்டு காலம் அந்தப் பொறுப்பில் அவர் நீடித்தார்.
- 2015இல் கோயம்புத்தூரில் நடைபெற்ற கட்சியின் மாநில மாநாட்டில், இந்திய கம்யூனிஸ்ட் கட்சியின் மாநிலச் செயலாளராக தேர்ந்தெடுக்கப்பட்டார்.
# அஜ்மீர் தர்கா

**அஜ்மீர் தர்கா** என்பது சூபி ஞானி காஜா முகையதீன் சிஷ்தி அவர்கள் அடங்கியுள்ள அடக்கத்தலம் (மக்பரா) ஆகும். இது இந்தியாவின் ராஜஸ்தான் மாநிலத்தில் அஜ்மீர் மாவட்டத்தில் அமைந்துள்ளது. அஜ்மீர் ஊரில் அமைந்துள்ளதால் இது அஜ்மீர் தர்கா என அழைக்கப்படுகிறது. அஜ்மீர் தர்காவில் வருடந்தோறும் புகழ் பெற்ற உருஸ் எனப்படும் சந்தனக்கூடு விழா நடைபெறும்.  

## தர்கா

தர்காவின் பிரதான வாயில் நிஜாம் வாயில் ஆகும். இது முகலாயப் பேரரசர் ஷாஜகான் கட்டிய ஷாஜகானின் வாயிலை தொடர்ந்து உள்ளது. இதையொட்டி சுல்தான் முகமது கில்ஜி உருவாக்கிய புலந்தர்வாசா எனும் பெரிய வாயில் உள்ளது. அவர் புலந்தர்வாசா எனும் பெரிய வாயிலின் மீது நினைவு சடங்குகள் தொடக்கத்தைக் குறிக்கும் விதமாக, உருஸ் கொடியை ஏற்றினர்.  

## உருஸ் சந்தனக்கூடு விழா
அடக்கத்தலம்]]  
ஒவ்வொரு ஆண்டும் இஸ்லாமிய நாட்காட்டியின் ஏழாவது மாதமான ரஜப் மாதம் 6 மற்றும் 7 தேதிகளில் இங்கு உருஸ் எனப்படும் சந்தனக்கூடு விழா நடைபெறும்.  

## அஜ்மீர் தர்கா குண்டுவெடிப்பு சம்பவம்

அஜ்மீர் தர்காவில் 2007ம் ஆண்டு குண்டு வெடிப்பு சம்பவம் நடந்தேறியது.  
ரம்ஜான் நோன்பு திறக்கும் நேரத்தில் மக்கள் கூடியிருந்த வேளையில் நடைபெற்ற பயங்கரமான குண்டு வெடிப்பு சம்பவத்தில் 3 பேர் உயிரிழந்தனர். 17 பேர் படுகாயமடைந்தனர்.  

### விசாரணை
இந்த குண்டு வெடிப்பு தொடர்பான விசாரணையை தொடங்கிய போலீசார் அம்மாநில பயங்கரவாத தடுப்பு பிரிவிடம் விசாரணையை ஒப்படைத்தது. அதன் பின்னர், வழக்கு தேசியப் புலனாய்வு அமைப்பிடம் ஒப்படைக்கப்பட்டது.  

தேசிய புலனாய்வு சிறப்பு நீதிமன்றம் 149 சாட்சிகளிடம் விசாரணை நடத்தியது. மேலும் அரசு தரப்பில் 451 ஆவணங்கள் தாக்கல் செய்யப்பட்டன. இறுதியில் சிறப்பு நீதிபதி தினேஷ் குப்தா 500 பக்கங்கள் கொண்ட தீர்ப்பை வழங்கினார்.  

## தலை துண்டிக்க அழைப்பு
2022-ம் ஆண்டு ஜூலை தர்காவின் மதகுருக்களில் ஒருவரான சல்மான் சிஷ்டி, முஹம்மது நபிக்கு எதிரான கருத்துக்களுக்காக இடைநீக்கம் செய்யப்பட்ட பாரதிய ஜனதா கட்சியின் செய்தித் தொடர்பாளர் நுபூர் ஷர்மாவின் தலையை துண்டிக்க அழைப்பு விடுத்தார். இதற்காக ஜூலை 5 அன்று அவர் காவல்துறையினரால் கைது செய்யப்பட்டார்.
# மை அழிப்பான்


**மை அழிப்பான்** (*ink eraser*) என்பது எழுத்து மேற்பரப்புகளில் இருந்து பென்சில் அடையாளங்களைவிடச் சிரமமான மையை நீக்கப் பயன்படும் ஒரு கருவி ஆகும். இரப்பர் பென்சில் அழிப்பானை ஒத்த பழைய வகையான உலோக சீவுளி, எழுத்துத் தளத்தில் உள்ள மையை உராய்வால் நீக்குகிறது. கண்ணாடியிழை அழிப்பான்களும் உராய்வால் வேலை செய்கின்றன. இந்தவகையான அழிப்பான்கள் முழுவதுமாக காகிதத்திலிருந்து மையை நீக்குகின்றன. இங்கு சில தவிர்க்க முடியாத சேதங்கள், பெரும்பாலான காகிதம் மற்றும் மையிற்கு ஏற்படுகின்றன. இங்கு காகிதமானது சில மையை உறிஞ்சிக் கொள்கிறது.  

மை அழிப்பானில் உள்ள வேதிப் பொருட்கள் சில மைகளுடன் செயல்புரிந்து அதன் நிறநீக்கத்தை ஏற்படுத்துவதுடன் எழுத்தையும் மறைக்கின்றது.  

## உலோக மை அழிப்பான்கள்
உலோக மை அழிப்பான்கள் இரசாயன மை அழிப்பான்களுக்கு முன்னதாக அறிமுகப்படுத்தப்பட்டது. அப்போது நிரந்தர எழுதுதலானது மை மூலமாக இருந்தது. அழிப்பான்கள் அடிப்படையில் சிறிய கத்திகளாக காணப்பட்டது. இவை எப்போதாவது ஆயுதங்களாகவும் பயன்படுத்தப்பட்டன.  

## இரசாயன மை அழிப்பான்கள்

இரசாயன மை அழிப்பானானது ஜேர்மன் நாட்டு உற்பத்தியாளரான பெலிக்கன் (Pelikan) என்பவரால் 1930 களில் கண்டுபிடிக்கப்பட்டு, 1972ல் *டிண்டன்கில்லர்* (Tintenkiller-Ink killer) என்ற பெயருடன் ஒரு புதுமையாக அறிமுகப்படுத்தப்பட்டது. இந்த அழித்தல் செயல் முறையில் மையானது நீக்கப்படுவதற்குப் பதிலாகக் கண்ணுக்குப் புலப்படாதவகையில் மறைக்கப்படுகிறது. மீண்டும் கண்ணிற்கு புலப்படும் ஆல்டிஹைடுகளாக மாற்றியமைக்கலாம்.  

இரசாயன அழிப்பான் ரோயல் நீல மையை அழிப்பதற்கு மட்டுமே தொழிற்படுகிறது. இது கறுப்பு நிறத்தை விரும்பத்தக்கதாக துரு பழுப்பு நிறத்திற்கு மாற்றிவிடும். பிற தரமற்ற நீலசாயங்களின் சாயலையும் மாற்றுகிறது. இதனால் இந்த மை அழிப்பான் ரோயல் நீல மை தவிர்த்த பிற நிற மைகளுக்குப் பயன்படாது.
# காஜா முகையதீன் சிஷ்தி, அஜ்மீர்


**காஜா முகையதீன் சிஷ்தி** (1141 - 1236) அவர்கள் ஏழைகளின் புரவலர் என பொருள்படும் கரீப் நவாஸ் என்று அழைக்கப்படுகிறார். இவர் தெற்காசியாவில் இருந்த இசுலாமிய சூபி ஞானி, இமாம் , இஸ்லாமிய அறிஞர் மற்றும் தத்துவஞானி ஆவார் . இவர் மூலமே இந்தியத் துணைக்கண்டத்தில் இசுலாமிய சூபியம் அறிமுகப்படுத்தப்பட்டது. பல்வேறு முகலாய பேரரசர்கள் சிஷ்தியை பின்பற்றினர். இவர் வழியை பின் பற்றுபவர்கள் சிஷ்தியாக்கள் எனப்படுகின்றனர்.  

## அஜ்மீர் தர்கா

காஜா முகையதீன் சிஷ்தி அவர்கள் அடங்கியுள்ள அடக்கத்தலம் அஜ்மீர் தர்கா என்றழைக்கப் படுகிறது. இது இந்தியாவின் ராஜஸ்தான் மாநிலத்தில் அஜ்மீர் மாவட்டத்தில் அமைந்துள்ளது.  

## கலாச்சார அஞ்சலி
காஜா முகையதீன் சிஷ்திக்கு அஞ்சலி செலுத்த 2008 ம் ஆண்டு வெளியான ஜோதா அக்பர் திரைபடத்தில் "காஜா மேரே காஜா" என்ற பாடல் இசையமைப்பாளர் ஏ.ஆர்.ரஹ்மான் மூலம் இயற்றப்பட்டது.
# பிகானேர் மாவட்டம்

**பிகானேர் மாவட்டம்** (Bikaner district) மேற்கு இந்தியாவில் அமைந்த இராஜஸ்தான் மாநிலத்தின் 33 மாவட்டங்களில் ஒன்றாகும். இராஜஸ்தானின் வடமேற்கில் தார்பாலைவனத்தில் அமைந்த இம்மாவட்டத் தலைமையிட நகரம் பிகானேர் ஆகும்.  

உலகப் புகழ் பெற்ற கர்ணி மாதா கோயில் எனும் **எலிக் கோயில்** இம்மாவட்டத்தில் உள்ளது.  

இராஜஸ்தான் மாநிலத்தின் வடமேற்கில், தார் பாலைவனப் பகுதியில் அமைந்த இம்மாவட்டம் பிகானேர் கோட்டத்தில் உள்ளது.  

பிகானேர் கோட்டத்தில் அமைந்த பிற மாவட்டங்கள்: சூரூ மாவட்டம், கங்காநகர் மாவட்டம் மற்றும் அனுமான்காட் மாவட்டம் ஆகும்.  

## புவியியல்

தார் பாலைவனத்தில் பிகானேர் மாவட்டத்தின் வடக்கில் ஸ்ரீ கங்காநகர் மாவட்டம், வடகிழக்கில் அனுமான்காட் மாவட்டம், கிழக்கில் சூரூ மாவட்டம், தென்கிழக்கில் நாகவுர் மாவட்டம், தெற்கில் ஜோத்பூர் மாவட்டம், தென்மேற்கில் ஜெய்சல்மேர் மாவட்டம், வடமேற்கில் பாகிஸ்தான் நாட்டின் பஞ்சாப் மாகாணம் எல்லைகளாக உள்ளது.  

## மாவட்ட நிர்வாகம்
பிகானேர் மாவட்டம் என ஐந்து வருவாய்க் கோட்டங்களும்;  
பிகானேர், கோலயாத், கஜ்ஜுவாலா, சத்தர்கர், புகழ், நோகா, லூங்கரன்சர் மற்றும் துங்கர்கர் என எட்டு வருவாய் வட்டங்களும்; தேஷ்னோக், நோகா, துங்கர்கர், காஜுவாலா, லூங்கரன்சர், நபசர் என ஆறு நகராட்சி மன்றங்களும்; 219 ஊராட்சி மன்றங்களும்; 923 கிராமங்களையும் கொண்டுள்ளது.  

## பொருளாதாரம்
இந்தியாவில் பொருளாதாரத்தில் மிகவும் பின் தங்கிய 250 மாவட்டங்களில் ஒன்றாக இம்மாவட்டத்தையும் 2006-ஆம் ஆண்டில் இந்திய அரசு அறிவித்துள்ளது. எனவே இம்மாவட்டத்தின் ஊராக வளர்ச்சித் திட்டங்களுக்கு இந்திய அரசின் பஞ்சாயத்து ராஜ் அமைச்சகம் ஆண்டு தோறும் நிதியுதவி வழங்குகிறது.  

## மக்கள் தொகையியல்
2011 ஆம் ஆண்டு இந்திய மக்கள் தொகை கணக்கெடுப்பின் படி இம்மாவட்டத்தின் மொத்த மக்கள் தொகை  
2,363,937 ஆக உள்ளது. கிராமப்புறங்களில் 66.14% மக்களும்; நகரப்புறங்களில் மக்களும் 33.86% வாழ்கின்றனர். கடந்த பத்தாண்டுகளில் (2001-2011) மக்கள் தொகை வளர்ச்சி 41.19%% விகிதம் ஆக உயர்ந்துள்ளது. மக்கள் தொகையில் 1,240,801 ஆண்களும்; 1,123,136 பெண்களும் உள்ளனர். ஆயிரம் ஆண்களுக்கு 905 பெண்கள் என்ற விகிதத்தில் பாலின விகிதம் உள்ளது. 30,239 சதுர கிலோ மீட்டர் பரப்பளவு கொண்ட இம்மாவட்டத்தின் மக்கள் தொகை அடர்த்தி ஒரு சதுர கிலோ மீட்டர் பரப்பளவில் 78 மக்கள் வீதம் வாழ்கின்றனர். இம்மாவட்டத்தின் சராசரி படிப்பறிவு 65.13% ஆகவும், ஆண்களின் படிப்பறிவு 75.90% ஆகவும், பெண்களின் படிப்பறிவு 53.23% ஆகவும் உள்ளது. ஆறு வயதிற்குட்பட்ட குழந்தைகளின் எண்ணிக்கை 400,554 ஆக உள்ளது.  

### சமயம்
இம்மாவட்டத்தில் இந்து சமயத்தவரின் மக்கள் தொகை 2,073,356 (87.71 %) ஆகவும்; இசுலாமிய சமய மக்கள் தொகை 235,741 (9.97 %) ஆகவும்; சமண சமய மக்கள் தொகை 30,850 (1.31 %)ஆகவும்; சீக்கிய சமய மக்கள் தொகை 20,072 (0.85 %) ஆகவும்; கிறித்தவ, பௌத்த சமய மக்கள் தொகை மிகக் குறைவாகவும் உள்ளது.  

### மொழிகள்
இராஜஸ்தான் மாநிலத்தின் ஆட்சி மொழியான இந்தி மொழியுடன், பஞ்சாபி, உருது மற்றும் இராச்சசுத்தானி, மார்வாரி போன்ற வட்டார மொழிகளும் இம்மாவட்டத்தில் பேசப்படுகிறது.  

## சுற்றுலா
- எலிகளின் கோயில் எனப்படும் கர்னி மாதா துர்க்கை கோயில்

### வானிலை
# துன்கிந்த அருவி


**துன்கிந்த அருவி** அல்லது **துன்கிந்த நீர்வீழ்ச்சி** (*Dunhinda Falls*) என்பது இலங்கையில் பதுளை நகரிலிருந்து 5 கிலோமீற்றர் (3.1 மைல்) அப்பால் அமைந்துள்ள ஒரு அருவி ஆகும். இது இலங்கையிலுள்ள அழகிய நீர்வீழ்ச்சிகளில் ஒன்றாகும். 64 மீற்றர் (210 அடி) உயரமான இந்த நீர்வீழ்ச்சியினை புகைமூட்டமான நீர்த்துளிகள் அதன் பெயர் உருவாகுவதற்கு காரணம் (துன் என்பதன் சிங்களமொழி அர்த்தம் புகை அல்லது பனி) இது நீர்வீழ்ச்சியின் அடிப்பாகத்தினால் சூழப்பட்டுள்ளது.இந்த நீர்விழ்ச்சி பதுளை நகரத்தின் ஊடாக செல்லும் பதுளை ஓயா என்று அழைக்கப்படும் ஆற்றின் மூலம் உருவாக்கப்பட்டுள்ளது..  

கால் நடையாக நீர்வீழ்ச்சியை அடைய வேண்டுமானால் 1 கிலோமீற்றருக்கு மேலாக (0.62 மைல்) நடக்க வேண்டும். கால்நடையாக செல்லும்போது கூட துன்கிந்த என்று அழைக்கப்படும் சிறிய நீர்வீழ்ச்சியைக் காண முடியும்.  

துன்கிந்த நீர்வீழ்ச்சி மிகவும் அழகானது சேறுகள் நிறைந்த அதன் பாதையின் ஊடாக சென்று பார்ப்பதற்கு பிரயோசனமானது. அந்த வழியில் உடலை புத்துணர்ச்சியாக்கவும் களைப்பாறவும் பல மருத்துவ குடிபான வியாபாரிகள் காணப்படுகின்றனர். பார்வையாளர்கள் நீர்வீழ்ச்சியைப் பார்ப்பதற்கு வழியின் முடிவிலே பாதுகாப்பான ஓர் மேடை அமைக்கப்பட்டுள்ளதால் துணிச்சல் மிக்கவர்களால் நீர்வீழ்ச்சியின் எதிர்ப்பக்கத்திற்கு சென்று அதன் மிகவும் அழகிய காட்சியினைக் காண முடியும்.
# துல் ஹிஜ்ஜா



**துல் ஹிஜ்ஜா** (*Dhu al-Hijjah*, அரபி: ) என்பது இசுலாமிய ஆண்டின் பன்னிரண்டாவது மற்றும் கடைசி மாதமாகும். இசுலாமிய நாட்காட்டி ஒரு சந்திர நாட்காட்டியானதால் கிரெகொரியின் நாட்காட்டியுடன் ஒப்பிடும்போது இது ஆண்டிற்காண்டு நகருவது போன்று காட்சியளிக்கும்.  

இசுலாமிய நாட்காட்டியில், துல் ஹஜ் ஒரு மிக புனிதமான மாதம் ஆகும். இம்மாதத்தில் மக்காவிற்கு இஸ்லாமியரின் ஹஜ் (புனித பயணம்) நடைபெறுகிறது.  

துல் ஹிஜ்ஜா என்றால் " ஹஜ்ஜுடைய மாதம் " அல்லது " யாத்திரை உடையவர் " என்று பொருள்.  

## காலம்
இஸ்லாமிய நாட்காட்டி என்பது ஒரு சந்திர நாட்காட்டி ஆகும். அமாவாசை மற்றும் முதல் பிறை தோன்றும் போது போது சிறிது காலம் வித்தியாசப் பட்டு தொடங்கும். சந்திர ஆண்டு சூரிய ஆண்டை விட 11 முதல் 12 நாட்கள் குறைவாக இருப்பதால், துல் ஹஜ் மாதம் எல்லா காலப் பருவங்களிலும் மாறிவரும்.  

## துல் ஹிஜ்ஜா மாத சிறப்பு நாட்கள்
- துல் ஹிஜ்ஜா முதல் 9 நாட்கள் நோன்பு வைக்க படும்.
- துல் ஹிஜ்ஜா முதல் 10 இரவுகள் தஹஜ்ஜத் தொழ வேண்டும்.
- துல் ஹிஜ்ஜா 8,9 மற்றும் 10 தேதிகளில் ஹஜ் செய்ய வேண்டும்.
- துல் ஹிஜ்ஜா 9 ம் தேதி அரபா தினம் ஆகும்.
- துல் ஹிஜ்ஜா 9ம் தேதி முதல் 13 ம் தேதி வரை தக்பீர் கூற வேண்டும்.
- துல் ஹிஜ்ஜா 10 ம் தேதி இரவு ஈதுடைய இரவாகும்.
- ஈத் உல் அதா என்கிற பக்ரீத் பண்டிகை துல் ஹஜ் 10 ம் தேதி தொடங்குகிறது. துல் ஹஜ் 12 ம் தேதி சூரியன் மறையும் போது முடிவடைகிறது

## இஸ்லாமிய நிகழ்வுகள்
- துல் ஹிஜ்ஜா 9 ம் தேதி மக்காவிற்கு ஹஜ் செல்லும் இஸ்லாமியர் அரஃபா குன்று அருகில் உள்ள மைதானத்தில் ஹஜ் உடைய காரியங்கள் செய்யும் அரஃபா தினம் ஆகும்.
- துல் ஹிஜ்ஜா 10 முதல் 12 வரை இஸ்லாமியர் பக்ரீத் பண்டிகை கொண்டாடுவர். இது இஸ்லாமியரின் இறைத்தூதர் இப்ராஹிம் (அலை) அவரது மகன் இஸ்மாயிலை (அலை) இறைவனுக்காக தியாகம் செய்ய விருப்பம் தெரிவித்த நிகழ்ச்சிக்காக இஸ்லாமியரால் கொண்டாடப்படுகிறது.
- துல் ஹிஜ்ஜா 18 ம் தேதி கலிபா உஸ்மான்(ரலி) நினைவு தினம்.
# பார்மேர் மாவட்டம்



மாநிலத்தில் பார்மர் மாவட்டத்தின் அமைவிடம்]]  

**பார்மேர் மாவட்டம்** (Barmer District - बाडमेर जिला), மேற்கு இந்தியாவில் அமைந்துள்ள இராஜஸ்தான் மாநிலத்தின் 33 மாவட்டங்களில் ஒன்றாகும். இம்மாவட்டத் தலைமையிட நகரம் பார்மேர் ஆகும்.  

இராஜஸ்தான் மாநிலத்தின் தார் பாலைவனம் பகுதியில் அமைந்த இம்மாவட்டம் ஜோத்பூர் கோட்டத்தில் உள்ளது.  

நிலப்பரப்பில் பார்மர் மாவட்டம், இராஜஸ்தான் மாநிலத்தின் மூன்றாவதும், இந்திய மாவட்டங்களில் ஐந்தாவது பெரிய மாவட்டமாகும்.  

இம்மாவட்டத்தில் அண்மையில் பாறை எண்ணெய் கண்டுபிடிக்கப்பட்டுள்ளது.  

## நிலவியல்
மணற்பரப்பு]]  

தார் பாலைவனத்தின் மேற்கு பகுதியில் அமைந்த பார்மர் மாவட்டத்தின் வடக்கில் ஜெய்சல்மேர் மாவட்டம், தெற்கில் ஜாலாவார் மாவட்டம், கிழக்கில் ஜோத்பூர் மாவட்டம் மற்றும் பாலி மாவட்டம், மேற்கில் பாகிஸ்தான் எல்லைகளாகக் கொண்டது.  

இம்மாவட்டத்தில் பாயும் 480 கிலோ மீட்டர் நீளம் கொண்ட லூனி ஆறு, ஜாலாவார் மாவட்டம் வழியாக கட்ச் வளைகுடாவில் கலக்கிறது.  

இம்மாவட்டத்தின் கோடைகால வெப்பம் 46&nbsp;°C முதல் 51&nbsp;°C முடிய வரை உள்ளது. குளிர்காலத்தில் வெப்பநிலை பூஜ்ஜியம் பாகைக்கு கீழ் செல்கிறது. ஆண்டு சராசரி மழை அளவு 277&nbsp;மிமீ ஆகும்.  

## பொருளாதாரம்
இந்தியாவில் பொருளாதாரத்தில் மிகவும் பின் தங்கிய 250 மாவட்டங்களில் ஒன்றாக இம்மாவட்டத்தையும் 2006-ஆம் ஆண்டில் இந்திய அரசு அறிவித்துள்ளது. எனவே இம்மாவட்டத்தின் ஊராக வளர்ச்சித் திட்டங்களுக்கு இந்திய அரசின் பஞ்சாயத்து ராஜ் அமைச்சகம் ஆண்டு தோறும் நிதியுதவி வழங்குகிறது.  

## மாவட்ட நிர்வாகம்
பார்மர் மாவட்டம் பார்மர், பைத்தூ, சோதான், குடா மாலினி, பஞ்சபத்திரா, ராம்சர், சியோ மற்றும் சிவானா என எட்டு வருவாய் வட்டங்களையும்; 17 ஊராட்சி ஒன்றியங்களையும், 2160 கிராமங்களையும் கொண்டுள்ளது.  

## மக்கள் தொகையியல்
2011 ஆம் ஆண்டு இந்திய மக்கள் தொகை கணக்கெடுப்பின் படி இம்மாவட்டத்தின் மொத்த மக்கள் தொகை 2,603,751 ஆக உள்ளது. கிராமப்புறங்களில் 93.02% மக்களும்; நகரப்புறங்களில் மக்களும் 6.98% வாழ்கின்றனர். கடந்த பத்தாண்டுகளில் (2001-2011) மக்கள் தொகை வளர்ச்சி 32.52%% விகிதம் ஆக உயர்ந்துள்ளது. மக்கள் தொகையில் 1,369,022 ஆண்களும்; 1,234,729 பெண்களும் உள்ளனர். ஆயிரம் ஆண்களுக்கு 902 பெண்கள் என்ற விகிதத்தில் பாலின விகிதம் உள்ளது. 28,387 சதுர கிலோ மீட்டர் பரப்பளவு கொண்ட இம்மாவட்டத்தின் மக்கள் தொகை அடர்த்தி ஒரு சதுர கிலோ மீட்டர் பரப்பளவில் மக்கள் வீதம் வாழ்கின்றனர். இம்மாவட்டத்தின் சராசரி படிப்பறிவு 56.53% ஆகவும், ஆண்களின் படிப்பறிவு 70.86% ஆகவும், பெண்களின் படிப்பறிவு 40.63% ஆகவும் உள்ளது. ஆறு வயதிற்குட்பட்ட குழந்தைகளின் எண்ணிக்கை 501,522 ஆக உள்ளது.  

### சமயம்
இம்மாவட்டத்தில் இந்து சமயத்தவரின் மக்கள் தொகை 2,244,882 (86.22 %) ஆகவும்; இசுலாமிய சமய மக்கள் தொகை 321,192 (12.34 %) ஆகவும்; சமண சமய மக்கள் தொகை ஆகவும்; சீக்கிய சமய மக்கள் தொகை 34,010 (1.31 %) ஆகவும்; கிறித்தவ, பௌத்த சமய மக்கள் தொகை மிகக் குறைவாகவும் உள்ளது.  

### மொழிகள்
இராஜஸ்தான் மாநிலத்தின் ஆட்சி மொழியான இந்தி மொழியுடன், பஞ்சாபி, உருது மற்றும் இராச்சசுத்தானி, மார்வாரி போன்ற வட்டார மொழிகளும் இம்மாவட்டத்தில் பேசப்படுகிறது.  
## மாவட்டப் பிரிப்பு
இம்மாவட்டத்தின் சில வருவாய் வட்டங்களைக் கொண்டு 7 ஆகஸ்டு 2023 அன்று புதிய பலோத்ரா மாவட்டம் நிறுவப்பட்டது.  

## இதனையும் காண்க
- இராஜஸ்தான் மாவட்டப் பட்டியல்
# 1552



ஆண்டு **1552** (MDLII) பழைய யூலியன் நாட்காட்டியில் வெள்ளிக்கிழமையில் துவங்கிய ஒரு நெட்டாண்டு ஆகும்.  

## நிகழ்வுகள்
- மார்ச் 26 &ndash; குரு அமர் தாஸ் சீக்கியர்களின் 3வது குருவாகத் தேர்ந்தெடுக்கப்பட்டார்.
- ஏப்ரல் &ndash; பிரான்சின் இரண்டாம் என்றிக்கும், புனித உரோமைப் பேரரசர் ஐந்தாம் சார்ல்சிற்கும் இடையில் போர் மூண்டது.
- பாரசீக வளைகுடாவில், உதுமானியப் பேரரசின் செங்கடல் கடற்படை போர்த்துக்கீசரின் ஓர்முசு தீவைத் தாக்கினர்.
- மாறன் அகப்பொருள் என்ற பாட்டியல் இலக்கண நூல் அரங்கேறியது.

## பிறப்புகள்
- சூன் 2 &ndash; முதலாம் இராச உடையார், மைசூர் அரசர் (இ. 1617)
- அக்டோபர் 6 &ndash; மத்தேயோ ரீச்சி, இத்தாலிய மதகுரு (இ. 1610)

## இறப்புகள்
- டிசம்பர் 2 &ndash; பிரான்சிஸ் சவேரியார், எசுப்பானிய மதப்பரப்புனர் (பி. 1506)
# அரபா தினம்



**அரபா தினம்** (*Day of Arafah*, அரபி: ) இசுலாமிய நாட்காட்டி யில் பன்னிரண்டாவது மாதமான துல் ஹஜ் 9 ம் தேதி கடைபிடிக்கப் படுகிறது. அரபா தினம் அன்று மக்காவிற்கு ஹஜ் செல்லும் இஸ்லாமியர் அரபா குன்று அருகில் உள்ள மைதானத்தில் ஹஜ் உடைய காரியங்கள் செய்வர்.ஹஜ்ஜுப் பெருநாளைக்கு முதல் தினம் அரபா தினமாகும்.  

## அரபா தினத்தின் சிறப்புகள்
- அரபா தினம் ஹஜ் பெருநாளைக்கு முதல் தினம் ஆகும்.
- அரபா தினத்தில் இசுலாமிய இறைத்தூதர் முகம்மது நபியின் இறுதிப் பேருரை நடைபெற்றது.
- அரபா தினம் அன்று மக்காவிற்கு ஹஜ் செல்லும் இஸ்லாமியர் அரபா குன்று அருகில் உள்ள அரபா மைதானத்தில் ஒன்றுகூடி இறைவனிடம் பாவமன்னிப்பு கேட்பர்.
- ஹஜ் செல்ல வசதி இல்லாதோர் அரபா தினத்தில் அவரவர் இடத்திலேயே நோன்பு வைப்பர்.
# 1553



ஆண்டு **1553** (MDLIII) பழைய யூலியன் நாட்காட்டியில் ஞாயிற்றுக்கிழமையில் துவங்கிய ஒரு சாதாரண ஆண்டு ஆகும்.  

## நிகழ்வுகள்
- சூலை 10 &ndash; இங்கிலாந்தின் ஆறாம் எட்வர்டு மன்னர் இறந்து நான்கு நாட்களின் பின்னர் மன்னரின் ஒன்றுவிட்ட சகோதரி ஜேன் கிரே இங்கிலாந்தின் அரசியாக அறிவிக்கப்பட்டார். அடுத்த ஒன்பது நாட்களுக்கு இவர் அரசியாகப் பதவியில் இருந்தார்.
- சூலை 18 &ndash; முதலாம் மேரி இங்கிலாந்தின் அரசியாக இலண்டன் மேயரினால் அறிவிக்கப்பட்டார்.
- சூலை 19 &ndash; முதலாம் மேரி இங்கிலாந்தின் அரசியாக முடிசூடினார்.
- ஆகத்து 22 &ndash; ஜேன் கிரேயின் ஆதரவாளரான நோர்தம்பர்லாந்து இளவரசர் ஜோன் டட்லி தூக்கிலிடப்பட்டார்.
- ஆகத்து &ndash; இங்கிலாந்தின் நாடுகாண்பயணி ரிச்சார்டு சான்சிலர் வெள்ளைக் கடலைக் கடந்து உருசியா சென்று, இங்கிலாந்துக்கும், உருசியாவிற்கும் இடையில் வணிகத்தை ஆரம்பித்தார்.
- செப்டம்பர் &ndash; இங்கிலாந்தில் ஆங்கிலிக்க ஆயர்கள் கைது செய்யப்பட்டனர். ரோமன் கத்தோலிக்க ஆயர்கள் மீளப் பணியில் அமர்த்தப்பட்டனர்.

## பிறப்புகள்

## இறப்புகள்
- பெப்ரவரி 17 - மூன்றாம் சாமராச உடையார், மைசூர் மன்னர் (பி. 1492)